**VZN č. 2/2012**

**VŠEOBECNE ZÁVÄZNÉ NARIADENIE OBCE ROSINA**

**O ZVLÁŠTNOM UŽÍVANÍ CIEST**

Všeobecne záväzné nariadenie Obce Rosina o zvláštnom užívaní ciest, miestnych

komunikácií a verejných priestranstiev.

Obecné zastupiteľstvo v Rosine podľa § 6 ods.1 zákona SNR číslo 369/1996 Zb. o obecnom

zriadení v znení neskorších predpisov sa uznieslo na tomto všeobecne záväznom nariadení.

**§ 1**

**Účel všeobecne záväzného nariadenia**

Toto všeobecne záväzné nariadenie (ďalej len VZN") upravuje práva a povinnosti orgánov

obce, orgánov obecného zastupiteľstva, fyzických a právnických osôb pri zvláštnom užívaní

ciest, miestnych komunikácií a verejných priestranstiev.

**§ 2**

**Úvodné ustanovenia**

(1) Toto VZN upravuje vzťahy stavieb, prác a úprav, ktoré akokoľvek narúšajú povrch

miestnych komunikácií, verejných priestranstiev a ich súčastí ako aj stavby a úpravy pod ich

povrchom, (ďalej len rozkopávky) môžu byť na miestnych komunikáciách a verejných

priestranstvách na území obce Rosina (ďalej len „obec") vykonávané len so súhlasom obce.

(2) Pre účely tohto VZN sa pod miestnou komunikáciou rozumejú všeobecne prístupné

a užívané ulice, cesty a priestranstvá, ktoré slúžia miestnej doprave.

(3) Verejným priestranstvom sa rozumejú všetky miesta, ktoré slúžia verejnému užívaniu,

predovšetkým verejná zeleň, parky, tržnice.

**§ 3**

**Vydávanie rozhodnutia**

(1) Povolenie na rozkopávku miestnych komunikácií a verejného priestranstva v obci vydáva

Obec Rosina, v prípade ak sa jedná o štátnu cestu, ktorá prechádza obcou, príslušné povolenie

príslušný orgán štátnej správy podľa osobitného zákona . Žiadosť o rozkopávkové povolenie

predkladá žiadateľ (investor) minimálne 1 týždeň pred zahájením prác.

(2) Pri haváriách a poruchách inžinierskych sietí môže správca podzemných vedení začať s

rozkopávkou s cieľom odstrániť haváriu aj bez povolenia. Je však povinný oznámiť haváriu

obci a písomnú žiadosť o povolenie - súhlas rozkopania predložiť dodatočne, najneskôr do 48

hodín od začatia prác.

(3) Povolenie rozkopávok podlieha správnemu poplatku. Sadzobník poplatkov tvorí prílohu

VZN.

**§ 4**

**Postup v konaní**

K žiadosti o rozkopávkové povolenie je potrebné predložiť:

1. Situáciu rozkopávky.

2. Časový a vecný harmonogram prác (nad 3 dni).

3. Potvrdenie o časovom a kvalitnom zabezpečení konečnej úpravy povrchu rozkopaných

prác oprávneným, odborným podnikom alebo firmou.

4. Vyjadrenie príslušného orgánu štátnej správy a projekt dopravného značenia.

5. Stavebné povolenie.

6. Vyjadrenie účastníkov podzemných vedení.

7. Projektovú dokumentáciu (pri rekonštrukčných prácach).

8. Súhlas na výrub drevín a kríkov nad 10 m2 (pokiaľ je výrub nevyhnutný) od príslušného

orgánu životného prostredia.

9. Projekt sadbových úprav pri ukončení rozkopávky.

**§ 5**

**Technické podmienky**

Rozhodnutie obce Rosina sa vydáva za týchto podmienok:

a) stromy, uličné stĺpy, fasády domov je potrebné ochrániť pred poškodením,

b) rozkopaný úsek vyznačiť dopravným značením podľa pokynov Obecného úradu v Rosine

c) trasu výkopu prejednať so správcami inžinierskych sietí,

d) miesto rozkopávky miestnej komunikácie alebo chodníka zapíliť do pravidelného

geometrického tvaru,

e) počas rozkopávky výkop zabezpečiť zábradlím a v noci reflexnou značkou.

f) zeminu z výkopu odviesť, nesmie byt uložená na korune cestného telesa a nesmie sa

deponovať na miestnej komunikácii ani chodníku,

g) výkop spätne zasypať a je potrebné priebežne ho strojne zhutňovať

h) v prípade pretláčania žiadateľ ručí za neporušenosť vozovky v mieste pretláčania

a zodpovedá za všetky spôsobené škody,

i) ukončenie prác ohlásiť písomne alebo ústne na Obecnom úrade v Rosine.

j) po uplynutí lehoty stanovej v rozhodnutí je potrebné požiadať o nové rozhodnutie,

k) technické podmienky spätnej úpravy určí Obec Rosina

l) Obec si vyhradzuje právo zmeniť prípadne doplniť technické podmienky podľa zákona č.

55/1984 Zb. o pozemných komunikáciách (cestný zákon) v znení neskorších predpisov a určiť, v ktorých prípadoch je

žiadateľ povinný predložiť projekt sadbových úprav dotknutého územia,

m) žiadateľ zodpovedá za kvalitu opravy rozkopávky po dobu 2 rokov. V prípade nekvalitne

vykonanej opravy rozkopávky je povinný na vlastné náklady odstrániť závady.

n) žiadateľ je povinný po ukončení prác zabezpečiť spätnú úpravu terénu aj so zatrávnením a

nahradiť poškodené a vyrúbané kríky,

o) žiadateľ je povinný uskutočniť následné sadové úpravy svojpomocne alebo prostredníctvom odbornej organizácie špecializovanej na túto činnosť.

**§ 6**

**Kontrolná činnosť**

(1) Dozor nad zachovaním stanovených podmienok povolenia (dodržanie vecného

harmonogramu a technických podmienok) vykonáva na základe poverenia starostu obce

stavebná komisia a Obecný úrad v Rosine.

(2) Z hľadiska bezpečnosti cestnej premávky vykonáva kontrolu správnosti osadenia

dopravného značenia na základe poverenia starostu obce komisia verejného poriadku a životného prostredia a Obecný úrad v Rosine pred začiatkom rozkopávkových

prác.

Spoločné a záverečné ustanovenia

**§ 7**

**Kontrola dodržiavania VZN**

(1) Poverení pracovníci OcÚ kontrolujú dodržiavanie tohto VZN.

(2) Starosta obce môže pri porušovaní nariadenia uložiť podľa osobitných predpisov

právnickej osobe alebo fyzickej osobe oprávnenej na podnikanie pokutu do výšky 6.638,78€.

(4) Pri porušení tohto nariadenia možno fyzickej osobe uložiť pokutu do výšky 33,19€.

(5) Pokuta je príjmom obce.

**§ 8**

**Záverečné ustanovenia**

(1) Toto VZN bolo zverejnené po schválení, dňa 10. 9. 2012

(2) Na tomto VZN sa uznieslo Obecné zastupiteľstvo v Rosine dňa 7. 9. 2012

(3) Toto VZN nadobúda účinnosť dňom: 26. 9. 2012

V Rosine, dňa 7. septembra 2012

...........................................

**Jaroslav Zábojník**

starosta obce

Schválené VZN vyvesené: 10. 9. 2012

VZN zvesené:

**Príloha k VZN o zvláštnom užívaní ciest**

Sadzobník poplatkov za zriaďovanie podzemných vedení v miestnych komunikáciách,

cestách a na verejných priestranstvách Zákon c. 145/1995 Z. z. o správnych poplatkoch v

znení neskorších predpisov v položke č. 82 správny poplatok za „Zvláštne užívanie ciest

a miestnych komunikácií" vo výške 99,58€ a v položke č. 83 za „Uzávierky miestnych

komunikácií" vo výške 66,38€. Správny orgán môže v odôvodnených prípadoch

znížiť, prípadne odpustiť poplatok podľa týchto položiek. V odôvodnených prípadoch v

závislosti od rozsahu a doby užívania komunikácie môže správny orgán zvýšiť poplatok až na

päťnásobok. V zmysle vyššie uvedeného stanovuje Obecné zastupiteľstvo v Rosine

**I. Povolenia vydávané pre „fyzickú osobu"**

1) Za rozkopávku chodníka, parkoviska

a) na dobu do 3 dní 9,00 €

b) nad 3 dni 15,00 €

2) Za rozkopávku miestnej komunikácie (cestného telesa)

a) na dobu do 3 dní 13,00 €

b) nad 3 dni 16,00€

Pri potrebe riešiť uzávierku čiastočne sa k sadzbám uvedených pod bodom 2 pripočíta suma

vo výške 6,00€ a pre uzávierku úplnú sa pripočíta 9,00€.

3) Pri požiadavke rozkopávky na dobu nad 10 dní sa k sadzbám pripočítava za každý

započatý deň 15,00€.

**II. Povolenia vydávané pre „Právnickú osobu" (firmy, s.r.o., a.s. podniky)**

1) Za rozkopávku chodníka, parkoviska

a) na dobu do 3 dní 40,00€

b) nad 3 dni 55,00€

2) Za rozkopávku miestnej komunikácie (aj pretláčanie)

a) na dobu do 3 dní 70,00€

b) nad 3 dni 100,00€

Pri potrebe riešiť uzávierku miestnej komunikácie čiastočne sa k sadzbám uvedeným pod

bodom 2 pripočíta suma vo výške 30,00€ a pre uzávierku úplnú sa pripočíta 60,00€.

Pri požiadavke rozkopávky na dobu nad 10 dní sa k sadzbám pripočítava za každý započatý

deň 15,00€.

Poplatok za zabratie verejného priestranstva rozkopávkou 0,331 €/m2 na deň.